Het jy al ooit saad in die grond gesit en verwag dat daar iets sou groei, dat 'n plant daar sou uitspruit? Ek het op 'n plaas grootgeword met 'n gemengde boerdery, waar daar onder andere mielies geplant is. Het jy al die pitte op 'n mieliestronk getel? Ek ook nie. Ek weet net daar is BAIE. Elke mielieplant kan 'n hele klomp koppe dra (ek moet erken ek weet nie wat die gemiddeld is nie). Selfs al het daai plant net een kop gedra, wat uiters onwaarskynlik is, sou dit steeds heelwat meer pitte geproduseer het as waaruit dit gespruit het. Een pit word met duisende vermenigvuldig wanneer jy dit in die grond sit.